Carlos Santana s-a prăbuşit pe scenă. Legendarul chitarist a ajuns la spital.
Chitaristul american Carlos Santana s-a prăbușit pe scenă în timpul unui concert în aer liber lângă Detroit, Michigan. Santana a scris ulterior pe pagina sa de Facebook că "a uitat să mănânce şi să bea apă" şi "aşa că m-am deshidratat şi am leşinat". Managerul său a adăugat că un concert planificat pentru 6 iulie în Burgettstown, Pennsylvania, "va fi amânat pentru o dată ulterioară".
Legendarul chitarist american Carlos Santana s-a prăbuşit pe scenă în timpul unui concert în aer liber desfăşurat în apropiere de Detroit, Michigan, potrivit BBC, citat de Mediafax.Personalul medical l-a tratat pe artistul de 74 de ani în Clarkston, iar ulterior a fost transportat la departamentul de urgenţe al unui spital local pentru a fi ţinut sub observaţie.Santana, care s-a născut în Mexic, a scris ulterior pe pagina sa de Facebook că "a uitat să mănânce şi să bea apă" şi "aşa că m-am deshidratat şi am leşinat".Managerul său, Michael Vrionis, a declarat că muzicianul se simte bine.Cu toate acestea, managerul a adăugat că un concert planificat pentru 6 iulie în Burgettstown, Pennsylvania, "va fi amânat pentru o dată ulterioară".Chitaristul și trupa sa, Santana, erau în turneu în America de Nord. Trupa a devenit celebră în anii 1960 și 1970, ca pionieri în fuziunea dintre rock-and-roll și jazzul latino-american.